# ג'ון קוטס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ון הנרי קוטס (נולד ב-26 בינואר 1945), מתמטיקאי, חבר החברה המלכותית הבריטית, פרופסור בחוג למתמטיקה עיונית באוניברסיטת קיימברידג' שבאנגליה.

קוטס נולד בניו סאות' ויילס שבאוסטרליה, ולמד באוניברסיטה האוסטרלית הלאומית לתואר הראשון. לאחר מכן עבר לצרפת, שם למד באקול נורמל סופרייר שבפריס, לפני שעבר לאנגליה. לאחר מכן סיים את לימודי הדוקטורט באוניברסיטת קיימברידג', כשכתב עבודת מחקר על אנלוגיה p-אדית של שיטת בקר.

בשנת 1969, קוטס מונה להיות מרצה למתמטיקה באוניברסיטת הארוורד שבאמריקה, לפני שעבר שוב בשנת 1972 לאוניברסיטת סטנפורד שם הוא התמנה למרצה מן המניין.

בשנת 1975, חזר לאנגליה שם הוא היה חבר בקולג' עמנואל שבקיימברידג' בתפקיד מרצה. כאן היה מורהו של אנדרו ויילס, המתמטיקאי שהוכיח מאוחר יותר את המשפט האחרון של פרמה - כאשר העבודה של קוטס על עקומים אליפטיים, תורת איווסווה ופונקציות ‏ -אדיות עזרה רבות.

בשנת 1977 קוטס חזר לאוסטרליה, והיה לפרופסור באוניברסיטה האוסטרלית הלאומית, שם למד בצעירותו. בשנה שלאחר מכן, הוא חזר לצרפת והרצה באוניברסיטה של פריס באורסיי. בשנת 1985, הוא חזר לאקול נורמל סופרייר, הפעם כפרופסור וכראש החוג למתמטיקה.

הוא נבחר לחבר בחברה המלכותית של לונדון בשנת 1985, והיה הנשיא של אגודת המתמטיקה של לונדון בין השנים 1988 ל-1990. האגודה העניקה לו את פרס וייטהד בשנת 1997, עבור "המחקר היסודי שלו בתורת המספרים ועבור תרומות רבות לחיים המתמטיים באנגליה וברחבי העולם".

כיום (2006) הוא מרצה במחלקה למתמטיקה עיונית וסטטיסטיקה מתמטית באוניברסיטת קיימברידג', וממשיך לחקור בתורת המספרים, גאומטריה אלגברית ותורת איווסווה.

## [עריכה] קישורים חיצוניים

- ביוגרפיה של ג'ון קוטס באתר MacTutor
- גנאלוגיה מתמטית של ג'ון קוטס באתר The Mathematics Genealogy Project

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%A7%D7%95%D7%98%D7%A1.html

קטגוריות: מתמטיקאים | סגל אוניברסיטת סטנפורד | סגל אוניברסיטת קיימברידג'

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- 日本語